|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 12. 3. 2025. godine

MEDIJIMA

**PRIOPĆENJE ZA MEDIJE**

**Održan osmi sastanak Radne grupe za refomu javne uprave**

Osmi sastanak Radne grupe za refomu javne uprave (PAR) između Europske unije i Bosne i Hercegovine održan je u srijedu, 12. 3. 2025. godine, u hibridnom formatu.

Prvi dio sastanka bio je posvećen političkom dijalogu na visokoj razini, kojim je u ime BiH kopredsjedao ministar pravde BiH Davor Bunoza. U ime Europske unije političkim dijalogom kopredsjedale su direktorica za Zapadni Balkan u Općoj upravi za proširenje i istočno susjedstvo (DG ENEST) Valentina Superti i Heinke Veit iz DG ENEST-a.

U okviru političkog dijaloga s predstavnicima Europske komisije razgovarano je o funkcionalnoj javnoj upravi, upravljanju javnim financijama i izgradnji profesionalne državne službe.

Dijalogom na tehničkoj razini u ime BiH kopredsjedao je koordinator za reformu javne uprave Darko Kasap, a u ime EU-a Nisida Gjoksi iz DG ENEST-a.

Na tehničkoj se razini razgovaralo o provedbi Strategije i Akcijskog plana za refomu javne uprave u BiH, te o odgovornosti i upravljanju ljudskim potencijalima u državnoj službi.

Konstatirano je kako je napravljen određeni napredak u reformi javne uprave. U razdoblju između dva sastanka PAR-a, među ostalim, usvojeni su podzakonski akti vezani za provedbu Zakona o slobodnom pristupu informacijama na razini institucija BiH, potpisan je Kolektivni ugovor za zaposlene u institucijama BiH te su poduzete aktivnosti vezano za izmjene i dopune Zakona o upravnom postupku BiH koje se odnose na digitalizaciju javne uprave. Također, naglašena ja važnost usvojenih izmjena i dopuna Zakona o državnoj službi u institucijama na državnoj razini i Zakona o sprečavanju sukoba interesa u institucijama na razini BiH. Određen broj aktivnosti poduzet je i na entitetskoj razini te u Brčko distriktu BiH.

U narednom razdoblju BiH treba, među ostalim, usvojiti i započeti implementaciju akcijskog plana o strateškom okviru za reformu javne uprave za razdoblje od 2023. do 2027. godine na svim razinama vlasti, izmijeniti i usvojiti zakone o državnoj službi sukladno principima stručnosti na državnoj, entitetskoj i kantonalnoj razini te usvojiti zakonski okvir na državnoj razini za sektorsko strateško planiranje u cijeloj zemlji.

Posebna grupa za reformu javne uprave jedno je od zajedničkih tijela EU-a i BiH uspostavljenih za nadzor provedbe Sporazuma o stabilizaciji i pridruživanju. Više o radu ovog tijela možete vidjeti na <https://www.dei.gov.ba/hr/stabilization-agreement>.

Direkcija za evropske integracije